cyanic-selkie/wikianc huggingface dataset:
Tidshjulet
Utvidet handling
Romanen «New Spring» finner sted under Aiel-krigen, og forteller om slutten på konflikten. Det blir oppdaget at profetiene om dragen har blitt oppfylt, og at dragen har blitt gjenfødt. Aes Sedai-agenter blir sendt ut for å prøve å finne det nyfødte barnet, før skyggens tjenere rekker å gjøre det samme. Selve serien starter nesten 20 år senere i Two Rivers-distriktet i kongeriket Andor, en nesten glemt bakevje. En ung sauegjeter ved navn Rand al'Thor (en av seriens hovedpersoner) og hans far Tam al'Thor reiser til den nærliggende byen Emond's Field - for å levere cider.
Rand, så vel som de andre karakterene, blir ofte delt inn i forskjellige grupper, og forsøker å gjennomføre en rekke ulike oppdrag, eller agendaer som tar sikte på å fremme Dragon Reborn, Veldig ofte får den opprinnelige gruppen av karakterer fra «Two Rivers» forskjellige nye allierte, får etter hvert mer erfaring, og blir figurer med en viss innflytelse og autoritet i samfunnet. Mens de kjemper for å forene de vestlige kongedømmene og stå sammen mot Mørkets styrker, kompliseres oppgavene deres av herskere over nasjoner som nekter å gi opp sin autoritet og av fraksjoner som Lysets Barn - som ikke tror på profetiene.
Fernando da Piedade Dias dos Santos
Fernando «Nandó» da Piedade Dias dos Santos (født 5. mars 1952 i Luanda) er en angolansk‌ politiker for partiet MPLA. Han var visepresident i Angola fra 5. februar 2010 til september 2012.
Tidshjulet
Utvidet handling
Etter hvert som historien utvides, introduseres stadig nye karakterer som representerer forskjellige fraksjoner. Ved den ellevte romanen har det blitt klart at det siste slaget, forårsaket når «den mørke» er i stand til å utøve sin innflytelse direkte på verden igjen, er nært forestående. Den aller siste konflikten skal beskrives i den fjortende og siste romanen i serien, «A Memory of Light»
Fernando da Piedade Dias dos Santos
Dias dos Santos kom på begynnelsen av 1970-tallet med i MPLA, som kjempet for uavhengighet fra kolonimaten Portugal, og var med i Forças Armadas Populares de Libertação de Angola (FAPLA). Etter at Angola ble selvstendig i 1975 har Dias dos Santos besatt en rekke militære og politiske stillinger. I 1984 ble han viseinnenriksminister og i 1986 visestatssikkerhetsminister. Fra 1996 kombinerte han oppgavene som viseinnenriksminister og sjef for landets politistyrker, fra 1999 som innenriksminister. Samme år ble han medlem av sentrakomiteen i MPLA. Dias dos Santos ble i 2002 utnevnt til statsminister, en post han hadde til 2008. I 2010 ble han visepresident.
Tidshjulet
Magisystemet
Verdenen i Tidshjulet-serien er fylt med magi. Verdenssynet er basert på en teori om at tidshjulet går rundt og rundt, noe som innebærer at tider som har vært vil komme tilbake. Det betyr også at kamper som er utkjempet også vil komme tilbake. Det er i denne tiden av tidshjulets dreininger handlingen pågår. Lews Therin Telamon var den forrige til å utkjempe en kamp mot mørket. Dette endte med at han forseglet de mørke kreftene, inntil han skulle bli gjenfødt.
Fernando da Piedade Dias dos Santos
Dias dos Santos er søskenbarn av Angolas president José Eduardo dos Santos, begge er barn av innvandrere fra São Tomé og Príncipe.
Tidshjulet
Magisystemet
De magiske kreftene er Saidin og Saidar. Aes Sedaier kan bruke denne kraften, og veve ulike mønster av kraften som utløser forskjellige magiske hendelser. Aes Sedaiene er alle kvinner, og bruker den kvinnelige delen av kraften, Saidar. I den forrige kampen mot mørket ble det lagt en forbannelse på den mannlige delen av kilden, Saidin, som fører til at alle menn som bruker den vil bli drevet til galskap.
TV-serie
Ulike selskaper har eid tv- og filmrettighetene til Tidshjulet, men det har ikke vært noen utvikling av betydning før Sony Pictures Television 20. april 2017 kunngjorde at selskapet skulle produsere serien. Rafe Judkins er utpekt til serieskaper. I februar 2018 ble det klart at serien skulle bli å finne på Amazons strømmetjeneste Prime, og produksjonen av serien startet høsten 2019. Rosamund Pike ble tildelt rollen som Moiraine Damodred.
Clara Lachmann
Clara Lachmann (født 10. april 1864 i København, død 10. august 1920 i Snårestad i Skåne) var en dansk-svensk kunstmesén og legatstifter.
Liv
Hun var datter av Michael Meyer og Fromme Eichel og vokste opp i København. I 1891 giftet hun seg med Jacob Lachmann, som hadde et sukkerraffineri i Ystad i Sverige. Senere flyttet ekteparet til slottet Charlottenlund, som de restaurerte.
Før sin død avsatte hun en del av formuen sin til «Clara Lachmanns fond för bemfrämjande af den skandinaviska samkänslan», som skulle bestyres av et styre på fem medlemmer med sete i Göteborg. To skulle være svenske, to danske og en norsk. Fondet skulle støtte forskning, stipender og studiereiser. Det ga også bidrag til Foreningen Norden og til utgivelsen av det nordiske samleverket Nordisk Kultur.
LaVerne Jones-Ferrette
LaVerne Jones-Ferrette (født 16. september 1981) er en friidrettsutøver fra De amerikanske Jomfruøyer, som konkurrerer i sprintløp. Hun representerte Jomfruøyene under Sommer-OL 2008, der hun ble utslått i semifinalene.
Hanaskogdalen
Hanaskogdalen er en 8 km lang dal i Nordenskiöld Land på Spitsbergen, Svalbard. Den ligger rundt 7 kilometer nord for Longyearbyen og går fra Telgefjellet i øst til strandflata på østsida av Adventfjorden i vest. Gjennom dalen renner Hanaskogelva.
William H. Macy
William Hall Macy jr. (født 1950 i Miami i Florida) er en amerikansk skuespiller som dukket opp på filmlerretet i 1978 som Will Beagle i filmen The Awakening Land.
Han fikk sitt gjennombrudd da han spilte en av hovedrollene i Cohen-brødrenes Fargo i 1996. I senere tid er en av hans mer kjente roller den alkoholiserte faren Frank Gallagher, i serien Shameless som gikk på TV –.
Kurt Maetzig
Liv og verk
Kurt Maetzig var sønn av Robert Maetzig og Marie, født Lyon. Faren drev filmkopifirmaet FEKA, og Kurt Maetzig fikk tidlig kjennskap til filmproduksjon. Han tok sin Abitur i 1930 og studerte kjemi, ingeniørvitenskap og økonomi ved Technische Hochschule München og sosiologi, psykologi og jus ved Sorbonne-universitetet i Paris. I 1935 begynte han å lage animerte reklamefilmer og tok doktorgraden i München med avhandlingen Das Rechnungswesen einer Film-Kopieranstalt.
William H. Macy
William har vært gift med Felicity Huffman siden 1997, og de har døtrene Sofia Grace og Georgia Grace sammen. De er bosatt i Los Angeles i California.
Kurt Maetzig
Liv og verk
Etter andre verdenskrig deltok han i oppbygningen av filmindustrien i den sovjetiske okkupasjonssonen, det senere DDR, og hørte til medgrunnleggerne av DEFA. Han var første leder for DEFAs ukerevy Der Augenzeuge. Han gikk inn for fornyelse av filmkunsten, og et høydepunkt i hans daværende arbeid var den anerkjente filmen Ehe im Schatten, etter en novelle av Hans Schweikart.
I 1949 deltok han på filmfestivalen i Cannes med filmen Die Buntkarierten.
Maetzig fikk fikk DDRs nasjonalpris seks ganger. I 1950 ble han medlem av Deutsche Akademie der Künste og i 1955 ble han professor i filmregi og direktør for Deutsche Hochschule für Filmkunst Potsdam-Babelsberg (frem til 1964) og 1956 ble han formann for foreningen av filmklubber i DDR.
Hans film Das Kaninchen bin ich (1965), etter en roman av Manfred Bieler, fikk visningsforbud. Maetzig forholdt seg likevel regimekonform i resten av sitt virke. Han ble i 1973 president for det sentrale utvalget for filmklubbet i DDRs kulturministerium. I 1981 mottok han Stern der Völkerfreundschaft og 1986 Vaterländischer Verdienstorden.
Maetzig var gift fire ganger og hadde tre barn.
Steffen Mio Kristiansen
Steffen «Mio» Kristiansen (1992) er en norsk aktivist som har siden 2007 vært aktiv i Operasjon Dagsverk hvor han i 2012 var leder. Fra januar 2015 til august 2016 jobbet han som daglig leder i Natur og Ungdom. Fra september 2016 har han arbeidet i bedriften No Isolation.
I 2015 vant Steffen Kristiansen tittelen Norges smarteste i en NRK-serie med samme navn. Etter flere runder med tester i logikk, hoderegning, språk og sosiale ferdigheter vant han til slutt i finalen.
Karl Westby
Han sang i Olavsguttene, flyttet med familien til Tromsø, og utdannet seg i fiolin og saksofon ved konservatoriet i Oslo 1934-39. Etter et virke ved Strand Restaurant, Høvik fikk han fast engasjement hos Einar Rose og hans kjeller, med Åse Wentzel ved mikrofonen. Med Jens Book-Jenssen var han ved Chat Noir og Speilen (1945). Ved Regnbuen var han kapellmester 1946-56 for en Glenn Miller-inspirert tentett med fem saksofoner og la dansant med blant annet Elisabeth Granneman som dominerende frontfigur. Neste stopp var Hotel Bristol 1956-64 og dets Mauriske Hall. Ved åpningen (1.10.56) var besetningen Westby (fiolin), Hein Paulsen trompet, ei saksrekke med Ole Henning Johansen, Henrik Klaveness, Westby selv og Eilif Holm (også vibrafon og gitar), Arve Seth piano, Ivar Børsum bass og E. Monsen trommer. En ofte brukt vokalist var Anita Thallaug. Etter nedleggelsen var han i noteavdelingen hos J. W. Cappelen. Det var Westby som dirigerte skoleorkesteret Veslefrikk ved Majorstuen skole 1950-65 Lille Rigmor sang hans «Alpeguttens sang» (1938). Hans komposisjon Far cha-cha ble brukt til Melodi Grand Prix 1961, sunget av Sølvi Wang og Grynet Molvig. I Melodi Grand Prix 1964 var det «Ingen sol finner vei (til min gate)» med Inger Jacobsen og Jan Høiland.
Gud vet
Gud vet (originaltittel God Knows) er en roman av Joseph Heller som ble utgitt i 1984 og med norsk oversettelse samme år. Det er en fortelling av den bibelske kong David av Israel, og hevder å være hans memoarer på hans dødsleie. Imidlertid redegjør denne David for sitt liv ikke rett fram, og fortellingen er ofte muntert oppsprukket ved at bokens jeg i form av David ikke bare har Davids hukommelse, men også Joseph Hellers, og det er mulig å lese romanen som Hellers egen meditering over egen dødelighet, og som en undersøkelse av det jødiske synet på familie, liv og død. Boken er således en historisk roman fylt med bevisste anakronismer. Det er en særskilt og til tider ellevill tragisk-munter versjon av en sentral fortelling fra Det gamle testamente.
Forut for Gud vet hadde Heller skrevet kun tre bøker i løpet av rundt tyve år: Catch-22 (1961, norsk utgave 1963), Det har hendt noe (1974, norsk utgave 1975) og God som gull (1979, norsk utgave samme år). Det er stor spennvidde i hans temaer, fra den andre verdenskrig i første bok, intriger i forretningsverden i andre bok, og den politiske og smålige verden i tredje bok, inntil han tok for seg Det nye testamente i fjerde bok, men det er visse likheter som hans hovedfigurer, mønstre og tanker, selv om hver bok er i seg selv unike i sin tematiske vandring mellom det komiske til tragiske.
I Gud vet er alle de betydelige hendelsene fra Bibelens kong David med: hans barndom hvor han passet sauene, profeten Samuel, hans kamp mot Goliat, kong Saul, Sauls sønn Jonatan og dennes antydende homofile forhold, Batseba og Uria, salmene, Absaloms forræderi, og Salomos visdom, og mere. Fortellingen er fortalt fra Davids synsvinkel fra rundt 900-tallet f.Kr., men delvis med kunnskapen til en 1900-tallets amerikanske synsvinkel, noe som skaper en sprelsk og tildels komisk kontrast mellom Bibelens tildels kunstferdige språk og dagens moderne ord og vendinger som krever en bevisst lesning for å balansere mellom Bibelens verden og bokens bevisste anakronismer. David nevner eksempelvis Michelangelos David-statue hvor han hevder at det er ironisk at en konge av Israel står slik uomskåret. Bokens Davids hovedklage er dog at han ikke fikk sin egen bok i Bibelen, noe han mener er meget urettferdig, særlig ettersom han har den beste historien av dem alle. Ikke bare må man lese om ham i andres bøker i Bibelen, men andre har også kreditert hans historier som sine egne. Hans sønn og etterkommer, Salomo, har gått inn i historien som den klokeste av alle konger mens han i virkeligheten var «dum som et brød» og bare kopierte sin fars visdomsord. Selv Shakespeare, Chaucer og John Milton har stjålet fra ham, hevder fortellingens jeg. Et viktig foretak for bokens jeg er derfor få fortalt historien riktig og om hvordan det virkelig var. Han vil renvaske sitt navn, fortelle at han var både heterofil og omskåret, men skryter samtidig uhemmet om sine erobringer, både som konge og som kvinnejeger.
Mens han samtidig helt klart hadde Guds gunst i sine første år, finner han det senere vanskelig å tilgi Gud for de vanskeligheter han fikk, og de to har siden ikke vært på talefot. Det er av den grunn mulig å lese boken som Davids monolog til Gud, en lang prosafortelling hvor han ønsker at Gud skal forstå, men vet samtidig ikke om Gud er levende eller ikke, og om han lever, bryr han seg? Vet Gud? Til sist er det forfatteren Hellers fundamentale spørsmål som gjenstår, spørsmål som står sentralt i alle hans bøker: hvorfor skaper folk smerte seg imellom? Hvorfor tillater Gud tragedier å skje? Hvorfor er lykke så vanskelig å finne?
Nederlandsk mesterskap i friidrett innendørs 2005
Nederlandsk mesterskap i friidrett innendørs 2005 ble arrangert i Gent i Belgia 19. februar 2005.
Liparocephalus
Utseende
Små til middelsstore (gjerne ca. 5 millimeter), avlange kortvinger. Et fellestrekk ved de fleste er at dekkvingene er ganske små, vanligvis bare halvparten så lange som pronotum, og flygevinger mangler. Hodet er ofte forholdsvis stort.
Levevis
Artene lever i fjæra, der de gjerne kryper rundt langs kanten av fjærepytter.
Utbredelse
Gruppen er utbredt rundt det nordlige Stillehavet fra Japan til Baja California.
Haralson County
Harlason County er et fylke i den amerikanske delstaten Georgia. Ved folketellingen i 2010 hadde fylket 28 780 innbyggere.
Viktor I
Den hellige Viktor I (født ukjent dato, død ca. 199) var pave fra ca. 189 til sin død.
Châtelet (Belgia)
Châtelet er en kommune og by i provinsen Hainaut i Belgia. Kommunen består av tre delkommuner: Châtelet, Châtelineau og Bouffioulx.
Viktor I
Han var født i den romerske provinsen Africa, formodentlig i Leptis Magna. Faren het ifølge Liber Pontificalis; noe annet er ikke kjent om hans liv før han ble pave.
Half Japanese
Half Japanese er et amerikansk alternativ rock-band dannet i Maryland, Baltimore i 1975. Bandets originalmedlemmer var Jad Fair, David Fair, Ricky Dreyfuss og John Dreyfuss.
Viktor I
I hans tid på pavestolen var det en pause i forfølgelsene, noe som skal ha vært en følge av at Marcia, keiser Commodus' elskerinne, var kristen og klarte å overtale keiseren til å la de kristne være i fred. Viktor skal ha gitt henne en liste over kristne som var dømt til tvangsarbeid i gruvene på Sardinia, og hun fikk dem frigitt. Blant disse var den senere pave Callistus.
Da han ble valgt var ikke spørsmålet om datoen for påsken avklart, og det var derfor forskjell mellom øst og vest. I vest feiret man påske søndagen etter 14. nisán, mens man i øst feiret den på den 14. uansett hvilken dag den falt på. Spørsmålet ble tatt opp under en rekke paver, og stort sett ble det tolerert at man hadde forskjellige syn. Viktor aksepterte ikke dette, og truet med å ekskommunisere østlige biskoper som ikke fulgte den romerske ordningen, de såkalte quartodecimanes (fra latin quartodecimus, 14). De østlige biskopene nektet å vike, ettersom de hadde sin tradisjon fra apostlene Johannes og Filip. Viktor ble av Ireneus av Lyon overtalt til ikke å ekskommunisere biskopene; resultatet ble at man ikke fikk en stor splittelse, og at skikken med å feire påske på søndagen sakte, men sikkert spredde seg i øst. I Roma oppsto et mindre skisma da en prest ved navn Blastus brøt ut og dannet sin egen kirke, men dette fikk ikke noe stort omfang og skismaet endte etter kort tid.
Korsfjorden naturreservat
Korsfjorden naturreservat er et naturreservat i Alta kommune. Reservatet dekker et område på 0,528 km² av sørsiden av Kufjellet, rett nord for Korsfjorden. Formålet med fredningen er å bevare et tilnærmet urørt løvskogområde som økosystem med alt naturlig plante- og dyreliv. Berggrunnen består av glimmerskifer med lag av kalkholdige bergarter. Området har lågurtskog med kalkkrevende og varmekjær vegetasjon, og med et usedvanlig høyt antall arter. Tresjiktet består av bjørk og silkeselje, med innslag av gråor, rogn, hegg og osp. Einer er karakteristisk i busksjiktet og viser at området er gammel beitemark. Den lavvokste urtevegetasjonen i feltsjiktet har mange varmekjære, sørlig utbredte arter: hengeaks, markjordbær, krattmjølke, bleikstarr, legeveronika og sumphaukeskjegg. En av de sørlige artene, maurarve, er ikke funnet andre steder i Finnmark. Vegetasjonen har også innslag av østlige arter som storveronika, lappflokk og finnmarksfrøstjerne. Området er tilgjengelig fra stier på vestsida og østsida og skal kunne brukes til reindrift.
Viktor I
Han ekskommuniserte også Theodotos av Byzants for dennes avvikende lære om Kristus. Theodotos, som var garver av yrke, tilhørte monarkianerne (også kalt adoptianerne), som mente at Kristus var et vanlig menneske som først ved sin dåp ble fylt av guddommelige kraft; han var dermed blitt adoptert av Gud. Viktor utelukket også Florinus, en prest som virket som gnostisk skribent, fra prestestanden.
Det skal ha vært Viktor som innførte feiring av messen på latin i Roma; tidligere hadde man feiret den på gresk i byen. Dette var en praksis han hadde tatt med fra Nord-Afrika. Han skal også, ifølge Hieronymus, ha vært den første som skrev teologiske verker på latin. Latinen skal ha vært av moderat kvalitet. Hans verker er ikke bevart, men man mener at et av dem skal ha omhandlet terningspillere.
Han besluttet at man i nødsfall kan bruke all slags vann til dåp, enten det var rent, rennende vann, sumpvann eller sjøvann. Dette fikk stor betydning for de mange som var døpt under uregelmessige omstendigheter, f.eks. under flukt fra forfølgelser. Det ble fastslått at disse skulle regnes som fullverdige kristne.
Det står i Liber Pontificalis at han døde som martyr, men det er ingen grunn til å feste lit til dette. Han har minnedag sammen med pave Innocent I den 28. juli.
Fables For Some
Fables For Some er et musikkalbum med rockebandet Gram Per Person, utgitt i 2011.
Efraim Liljeqvist
Per Efraim Liljeqvist (født 24. september 1865 i Örebro, død 20. august 1941 i Lund) var en svensk filosof.
Liv
Liljeqvist studerte i Leipzig og Uppsala, hvor han fikk doktorgraden og ble dosent i teoretisk filosofi i 1893. Fra 1894 til 1906 var han dosent i filosofi ved Göteborgs högskola, før han i 1906 ble utnevnt til professor i praktisk filosofi ved Lunds universitet.
Han var opprinnelig tilhenger av boströmianismen, og ble regnet til Uppsala-filosofene. Senere markerte han seg som kritiker av Axel Hägerströms materialisme og «verdinihilisme».
Videospillåret 1995
Videospillåret 1995 er en oversikt over hendelser og lanseringer med tilknytning til videospill i 1995.
Herbert Wimmer
Herbert Wimmer (født 9. november 1944) er en tysk tidligere fotballspiller som blant annet spilte for Borussia VfL 1900 Mönchengladbach.
Han ble tatt ut til VM i fotball 1974, der laget hans vant gull.
Raekwon
Corey Woods (født 21. januar 1970), bedre kjent under artistnavnet Raekwon (noen ganger Raekwon the Chef), er en amerikansk rapper og medlem av Wu-Tang Clan. Han ga ut sitt debutalbum Only Built 4 Cuban Linx... i 1995, og har fortsatt å gi ut solo- og gruppeplater med Wu-Tang Clan siden. I 2009 ga Raekwon ut fortsettelsen av debutalbumet; Only Built 4 Cuban Linx... Pt. II.
Musikalsk karriere
Etter utgivelsen av rapgruppas Wu-Tang Clan sitt debutalbum Enter the Wu-Tang (36 Chambers) begynte Raekwon å jobbe på sin solodebut Only Built 4 Cuban Linx... (forkortes OB4CL) Albumet ble gitt ut i 1995 og var i hovedsak produsert av Wu-Tang Clan produsenten og rapperen RZA. Albumet blir gjestet av nesten alle andre medlemmer av Wu-Tang Clan pluss Queens-rapperen/enterprenøren Nas. OB4CL ble møtt med gode anmeldelser, bla. 9.5/10 av Pitchfork og 4.5/10 av The Source Magazine. In 2012, rangerte Rolling Stone magazine albumet som nummer 480 på deres "Topp 500 album gjennom tidene" liste. I følge RIAA solgte albumet 130.000 kopier i sin første uke og passerte 1million (Platina) i februar 2020. Raekwon ga ut flere singler fra albumet, blant annet "Ice Cream" med Method Man og Cappadonna.
Raekwon sine to neste album, Immobilarity fra 1999 og The Lex Diamond Story fra 2003 gjorde det svakere både kommersielt og fikk dårligere kritikker. Etter dette hadde Raekwon en periode hvor han byttet plateselskap og var blant annet signert en periode hos Dr. Dre og Aftermath. Kontrakten førte ikke til noen utgivelse, men de spilte inn en del låter sammen.
I 2009 ga Raekwon ut oppfølgeren Only Built 4 Cuban Linx... Pt. II. I motsetning til debuten som kun var produsert av RZA har oppfølgeren instrumentaler av The Alchemist, Dr. Dre og Erick Sermon for å nevne noen. I tillegg til RZA er Busta Rhymes kreditert som eksekutiv produsent, noe som hjalp han med å sikre seg noen svært ettertraktete instrumentaler beat av den avdøde produsenten J-Dilla. Av gjesteartister finner vi i tillegg til flere Wu-Tang Clan medlemmer, Jadakiss og Styles P (The Lox), Beanie Sigel, Slick Rick og Busta Rhymes. Albumet ble godt mottatt av både kritikere og fans og beviste og Raekwon fortsatt hadde det i seg å lage en klassiker. OB4CL2 ble blant annet kåret til årets rap album av HiphopDX i 2009.
4 år senere ga Raekwon ut albumet Fly International Luxury Art (FILA) i 2015. Albumet fikk en blandet mottakelse og ble kritisert for å lydmessig høres alfor kommersielt ut og å mangle en rød tråd eller tematikk. Lyrisk er det et veldig skrytete album, noe som er uvant fra en rapper som er kjent for å fortelle sterke historier i tekstene sine. Raekwon på sin side anser dette albumet som et av hans favorittalbum og rangerte det som hans 2. beste album under et intervju med HiphopDX.
i 2017 ga Raekwon ut sitt 7. album The Wild. Dette er det første albumet som ikke har med noen gjester fra Wu-Tang Clan (med unntak av Ghostface Killah som er med på remixen av "This is What it Comes Too". I motsetning til FILA har dette albumet færre gjesteartister og er ansett som en solid skive med en Metacritic score på 80/100.
Stil
Raekwon er kjent for å skrive gode historier i rapteksten sin, gjerne om kriminalitet, bruk av ulovlige rusmidler og -salg, men også svært personlige sanger om oppvekst, kjærlighet og vennskap.
Privatliv
Raekwon vokste opp hos moren sin. Faren hans var avhengig av heroin.
Raekwon gikk på ungdomsskole med Ghostface Killah, det var i denne perioden han også ble kjent med blant annet Method Man og Inspectah Deck som senere skulle danne rap kollektivet Wu-Tang Clan med de resterende medlemmene RZA, GZA, U-God, ODB, Masta Killah og Cappadonna.
Raekwon bestemte seg for å satse fulltid på musikk etter å ha blitt skutt 4 ganger.
Ene sønnen til Wu-Tang medlem Method Man er oppkalt etter Raekwon.
Relacom
Relacom var et internasjonalt konsern og entreprenørselskap med hovedbase i Sverige. Relacom AS var Norges største entreprenør innen installasjon og drifting av telefoni og internett-samband, og hadde samarbeidsavtaler med operatører som Telenor, Allente, Altibox, NextGenTel og GlobalConnect. I 2019 inngikk OneCo en avtale om å overta norske Relacom AS og svenske Relacom AB.
Relacom Norge
Relacom Norge AS var et entreprenørselskap med hovedkontor i Oslo. Relacom var en av Norges største entreprenør innen installasjon og drifting av telefoni og internett-samband, og hadde samarbeidsavtaler med operatører som Telenor, Allente, Altibox, NextGenTel og GlobalConnect.
Relacom leverte til både til bedriftsmarkedet og privatmarkedet, og fantes over hele Norge. Selskapet var dessuten en av de største elektroinstallatørene i Norge.
Hovedkonkurrenten var Eltel Networks AS.
Relacom het tidligere Telavie. Altor Equity Partners overtok norske Bravida Telecom (Telavie) ved utgangen av 2004. I mai 2005 ble Altor Equity Partners majoritetseier i Flextronics Network Services. Sammenslåingen av Flextronics Network Services og Telavie, senere omdøpt Relacom, skapte en ledende Nordisk tjenesteleverandør. Altor var ikke i stand til å gjøre det nye selskapet lønnsomt, og ved utgangen av 2009 slo Altor seg sammen med Nordea, DnB og tyske HSH Nordbank, som investerte ytterligere 400 millioner SEK i selskapet. 12. april 2011 tok bankene kontroll over selskapet fra Altor.
Selskapet ble kjøpt av OneCo i 2019. I forbindelse med overtakelsen skrev selskapet: «Relacom har rundt 1100 ansatte og en årlig omsetning på rundt 1.7 mrd NOK med leveranser hovedsakelig mot telekommarkedet. Selskapet har en drifts- og vedlikeholdsavtale med Telenor, som også er den største kunden. I tillegg leverer selskapet fiber-tjenester til flere nettselskap og andre utbyggere.»
Ronny André Hafsås
Ronny André Hafsås (født 14. november 1985 på Stårheim i Eid kommune) er en norsk tidligere skiskytter og langrennsløper fra Stårheim ved Nordfjordeid i Sogn og Fjordane. I 2008 ble han med på det norske rekrutteringslandslaget i skiskyting, som ble trent av Raphaël Poirée og Egil Gjelland.
Skiskyting
Hafsås ble i 2004 juniorverdensmester med det norske stafettlaget under junior-VM i franske Haute Maurienne.
Aguiar
Aguiar er en kommune i delstaten Paraíba i nordøstregionen av Brasil og har grenser til kommunene São José de Piranhas, Carrapateira, São José da Lagoa Tapada, Coremas, Igaracy, Itaporanga,Serra Grande og Nazarezinho. Kommunen ligger i mikroregionen Piancó.
Ronny André Hafsås
Skiskyting
Hans debut i verdenscupen i skiskyting kom i Pyeongchang, Sør-Korea, i februar 2008. Det første løpet var 10 km sprint, men med seks bom skjøt han seg bort fra toppsjiktet. I den påfølgende jaktstarten fikk han sine første verdenscuppoeng med 21.-plass. Sin første topp ti plassering i verdenscupen fikk han uken etter med niendeplass under sprinten i Khanty-Mansijsk.
Aguiar
Historie
På grunn av elven med likelydende navn som renner igjennom kommunen utviklet Aguiar etterhvert store bomullsplantasjer til stor misunnelsen i regionen. Kommunen fikk administrativ uavhengighet den 22. desember 1961. Den offisielle grunnleggelsesdatoen var den 28. oktober 1962.
Ronny André Hafsås
Skiskyting
Hans beste plassering i verdenscupen i skiskyting er en 6.-plass fra åpningsrennene til verdenscupen i 2008/09 fra sprinten i Östersund 6. desember 2008.
Etter en sesongstart med dårlig skyting og svake plasseringer annonserte Hafsås i desember 2009 at han ville trappe ned satsingen på skiskyting og satse på en plass på den norske OL-laget i langrenn.
Langrenn
Som skiskytter er Hafsås kjent for sin fart i sporet, og det ble naturlig å prøve seg mot spesiallangrennsløperne. Langrennsløperen Hafsås har vunnet verdenscuprenn i langrenn to ganger. Begge seirene kom under sesongåpningen av verdenscupen i 2009/10 på Beitostølen, med en individuell, og en stafettseier.
Under NM på ski 2008 i Trondheim tok han sølv på 15 kilometer fristil, bare slått av Morten Eilifsen. Året før fikk han femteplass på samme distanse.
2009/10: Langrenn og skiskyting
21. november 2009 viste Hafsås seg fra sin beste side i langrennssporet, og vant overraskende 15 km fristil under sesongåpningen på Beitostølen. Han vant med knappe 0,2 sekunder foran Vincent Vittoz. Seieren gav han en plass på det norske stafettlaget påfølgende dag. På den tredje etappen av 4 x 10 km holdt han ikke samme nivå som dagen før, og slapp noen sekunder til russeren Aleksandr Legkov og tyske René Sommerfeldt. Norge vant likevel stafetten etter en sterk sisteetappe av Petter Northug.
Etter OL vendte Hafsås tilbake til skiskyting, og han ble tatt som reserve for Ole Einar Bjørndalen i verdenscuprennene i Kontiolax 13. og 14. mars 2010, og gikk inn til en tiendeplass på sprint.
Holtan skole
Holtan skole var en skole i Baggerød skolekrets i daværende Borre kommune. Skolen ble bygget i 1863, etter å ha leid lokaler noen år. I 1897 ble skolen nedlagt, da Granly skole åpnet.
Severin Leopoldus Løvenskiold
Severin Leopoldus Løvenskiold (født 31. desember 1719 på Bjørntvet, død 9. april 1776 på Løvenborg) var en dansk lensbaron, godseier og en av byggherrene av palæene på Amalienborg i København.
Severin Leopoldus (oppkalt etter morfaren Søfren Andersen Brinck) var sønn av konferenseråd Herman Løvenskiold og Kirsten Sørensdatter Brinck (d. 1736). Ved farens død arvet han Aggersvold på Sjælland, Birkholm samt Holden Jernværk m.fl.
Han giftet seg 9. mai 1749 med Magdalene Charlotte Hedevig Numsen (1731 – 1795), datter av geheimeråd Michael Numsen.
John Jackson (boksing)
John Jackson (født 16. januar 1989) er en amatørbokser fra De amerikanske Jomfruøyer, som konkurrerer i vektklassen weltervekt. Jackson har ingen større internasjonale resultater, og fikk sin olympiske debut da han representerte Jomfruøyene under Sommer-OL 2008, der han ble slått ut i andre runde.
Arvydas Juozaitis
Arvydas Juozaitis (født 18. april 1956 i Vilnius, Den litauiske sosialistiske sovjetrepublikk) er en litauisk olympisk bronsemedaljevinner i svømming, filosof, dramatiker, forfatter, universitetslærer i økonomi og politiker. Juozaitis var en av lederne ved opprettelsen av den litauiske reformbevegelsen i 1988, Sąjūdis.
Juozaitis vant bronse på 100 meter bryst under sommer-OL 1976. Han ble tok eksamen i økonomi ved universitetet i Vilnius i 1980 og tok doktorgraden i 1986. Han arbeidet fra 1987 til 2001 ved institutt for filosofi og sosiologi ved universitetet i Vilnius. Fra 2001 til 2003 var han rådgiver for Litauens statsminister. Han var fra 2004 til 2009 kulturattaché ved konsulatet i Kaliningrad. Han var fra 2012 visepresident i Litauens olympiske komité. Han har vært medlem av Litauens forfatterforening siden 2003.
EM i duatlon 1990
EM i duatlon 1990 (europamesterskapet i duatlon) ble arrangert i Zofingen i Sveits i 1990.
Duatlon er en variant av triatlon, men uten svømming.
Zigomar Peau d’Anguille
Zigomar Peau d'Anguille er en fransk stumfilm-føljetong på tre filmer fra 1913 regissert av Victorin-Hippolyte Jasset.
Superhelten Zigomar
Zigomar var opprinnelig en mesterdetektiv skapt av den franske forfatteren Léon Sazie. Historiene han skrev om Zigomar ble trykket som føljetong i den franske avisen Le Matin i 1909 og 1910.
Filmføljetongen fra 1913
De tre filmene som utgjør føljetongen fra 1913 har forskjellige undertitler som gjør det mulig å skille dem fra hverandre. De fullstendige filmtitlene er:
Andre filmer om Sazies Zigomar
Regissør Jasset hadde laget flere andre filmer med utgangspunkt i tegneserien, før han ga seg i kast med trilogien som hadde premiere i 1913. I 1911 hadde han premiere med Zigomar, roi des voleurs (norsk betydning: Zigomar, tyvenes konge), og i 1912 lanserte han Zigomar contre Nick Carter (norsk betydning: Zigomar mot Nick Carter).
Andre fiktive figurer med samme navn
De jugoslaviske tegneserieskaperne Nikola Navojev, som illustratør, og Branko Vidić, som manusforfatter, laget en tegneserie om en superhelt ved navn Zigomar. Deres helt bærer maske og tettsittende drakt, og vanligvis også en kappe. De jugoslaviske historiene om Zigomar ble publisert i Jugoslavia tidlig på 1930-tallet, men i virkeligheten var de basert på tegneserier om superhelten Fantômas, skapt av de franske forfatterne Marcel Allain and Pierre Souvestre.
Twisted Sister diskografi
Følgende er en fullstendig oversikt over hva Twisted Sister har gitt ut.
Rygge Storsenter
Rygge Storsenter ligger i Carlbergveien 2, 1526 Moss.
Dette storsenteret er med på å gjøre handleområdet i Varnaveien, Midtveien, Vingparken og Høyden til et sammenhengende byområde i Moss.
Snowflake Inc.
Snowflake Inc. er et amerikansk IT-selskap som leverer skybaserte datavarehus (DWaaS), med andre ord datalagring- og analysetjenester hvor Snowflake håndterer konfigurasjon og vedlikehold av maskinvare og grunnleggende programvare som kreves av datavarehuset.
Snowflake har spilt en viktig rolle i populariseringen av skybaserte datavarehus, og klarte å skille ressurser for datalagring og -beregning før Google, Amazon og Microsoft.
Historie
Selskapet ble grunnlagt i juli 2012 og offentlig lansert i oktober 2014 etter å ha holdt en lav profil i to år for å unngå oppmerksomhet fra konkurrenter.
Navnet spiller på at grunnleggerne var glade i vintersport.
Snowflake har vært tilgjengelig på Amazon S3 siden 2014, på Microsoft Azure siden 2018 og på Google Cloud Platform siden 2019.
I 2019 var Snowflake rangert på førsteplass på Forbes sin Cloud 100-liste.
MS «Hornelen»
MS «Hornelen» har flere betydninger:
Bernhard Cullmann
Bernhard «Bernd» Cullmann (født 1. november 1949) er en tysk tidligere fotballspiller som blant annet spilte for 1. FC Köln.
Han ble tatt ut til VM i fotball 1974, der laget hans vant gull.
Helluva Heartache
Helluva Heartache er en musikk-EP med Hemisfair, utgitt i 2007. Låtene er hentet fra albumet Blue Blue Grass of Home.
Olaf Havnes
Olaf Havnes (født 20. april 1966 i Oslo, død 29. desember 2010 i Oslo av kreft ) var en norsk forfatter og oversetter.
Havnes debuterte i 1993 med fantasi-romanen Ørnens sønn, første bind i trilogien Nattkrigeren. Han skrev innen sjangeren fantastisk litteratur.
Parlamentsvalget i Ungarn 2014
Parlamentsvalget i Ungarn 2014 ble avholdt 6. april 2014. Parlamentet skulle etter valgordningen bestå av 199 medlemmer, mot 386 medlemmer ved valget i 2010. Medlemmene av parlamentet velges som direktemandater i kretser og fra partilister.
Partiet Fidesz + KDNP ble valgets vinner med 133 mandater kvalifisert flertall, hvorav 96 fra enkeltkretser. Partiet oppnådde ca. 45 % av listestemmene som var en nedgang på ca 7 % fra 2010. De tre øvrige største partiene hadde fremgang i forhold til valget i 2010.
Akkord
Akkord har flere betydninger:
Hart County (Georgia)
Hart County er et fylke i den amerikanske delstaten Georgia. Ved folketellingen i 2010 hadde fylket 25 213 innbyggere.
Salam (organisasjon)
Salam er en norsk frivillig organisasjon som arbeider for å fremme et inkluderende og trygt miljø for lesbiske, homofile, bifile, transpersoner, og/eller andre ikke-kjønnsnormative med muslimsk bakgrunn i Norge. Organisasjonen ble stiftet i desember 2017 og var den første norske organisasjonen for skeive muslimer. Den har som motto «Ingen er født haram».
Organisasjonen jobber blant annet med kunnskapsformidling og besøker skoler for å fortelle om homofili i islam.
Organisasjonen fikk øremerkede midler over statsbudsjettet i 2021 og 2022 «for å sikre trygge økonomiske rammer» for arbeidet, men den øremerkede posten er tatt ut i regjeringens budsjettforslag for 2023.
Sammen med Likestillingssenteret KUN gav Salam i 2021 ut boka Skeiv – en grafisk novelle om og av skeive med minoritetsbakgrunn.
Generalsekretær er (per november 2022) Begard Reza. Reza ble i 2020 medlem av den regjeringsoppnevnte Ytringsfrihetskommisjonen, men trakk seg året etter i protest mot kommisjonens arbeidsmåte og det hun mente var transfobiske uttalelser fra  medlemmer.
Dinglehalvøya
Dinglehalvøya, (engelsk:Dingle Peninsula, irsk gælisk: Corca Dhuibhne, også anglifisert fra irsk: Corkaguiney) ligger i grevskapet Kerry. Halvøya har navnet etter landsbyen Dingle. Blasketøyene utenfor spissen av Dinglehalvøya er Irlands vestligste punkt.
På Dinglehalvøya finnes flere ruiner og andre funn fra forhistorisk tid og fra middelalderen. Et kapell, Gallarus oratorium, ved landsbyen Baile an Fheirtéaraigh, har form som en hvelvet båt og er bygget i stein en gang mellom 6. og 12. århundre.
Halvøya er oppstått som en del av en fjellkjede i granitt som gir topper og fjellkammer med vakker utsikt mot halvøya og over andre deler av grevskapet.
Rundt halvøya er det tallrike små og større, vakre sandstrender omkranset av klipper. Den mørke granitten og lys sand gir et vakkert bilde som blant annet ble benyttet i flere strandscener i filmen «Ryans daughter» fra 1970.
Nord for byen Dingle går en smal bilvei som slynger seg i fjellsidene, forbi fjellvann, og gjennom fjellpasset «Conor Pass», som er det høyeste fjellpasset i Irland.
Like utenfor halvøya ligger den lille øygruppen Blasketøyene. De har vært kjent for en spesiell gammelirsk/gælisk dialekt fram til 1953 da de ble fraflyttet.
Den vestligste, ytterste del av halvøya er et gælisk-talende område, et såkalt Gaeltacht, som har fostret flere forfattere og poeter, blant andre Ó Siochfhradha og Peig Sayers.
Siden dette er det vestligste bebodde område i Irland og det sentrale Europa, omtales tettstedet Dún Chaoin uhøytidelig som «nabosognet til Amerika».
Sjoa kapell
Sjoa kapell er et kapell fra 1978 i Sel kommune, Innlandet fylke.
Byggverket er i tømmer og har 70 plasser, og det er tegnet av arkitekt Jon Rukin.
Bygningen
Kapellet var tidligere et godshus for NSB på Sjoa stasjon, og som ble flyttet og påbygd i 1978. Bygningen har kirkeskip og takrytter med et kors på toppen. Den ene delen av bygningen har to etasjer. Kirkeskipet har to firkantete vinduer på hver side med sprosser. Bygningen har to inngangsdører, men ingen portal.
Inventar
Kirkerommet har en altertavle med ikonografi «Den oppstandne Kristus» laget av Randi Hatle i 1978.
Sagrada Família
Sagrada Família (norsk: Den hellige familie) er en stor basilika i Barcelona, Catalonia, som ble tegnet av arkitekten Antoni Gaudí. Det katalanske navnet på basilikaen er Temple Expiatori de la Sagrada Família. Den ble påbegynt i 1883, men er fremdeles ikke ferdigbygd. Mesteparten av byggearbeidet har vært finansiert med innsamlede private midler. Basilikaen er en av Barcelonas største attraksjoner og et landemerke i Spania forøvrig. Kirken ble vigslet som basilika av pave Benedikt XVI søndag 7. november 2010 under hans besøk til Santiago de Compostela og Barcelona. Myndighetene ga byggetillatelse i 2019, 137 år etter at arbeidet begynte. Antoni Gaudí søkte landsbyen Sant Marti om tillatelse i 1885 uten å få svar og bygget har ikke vært innført i eiendomsregisteret. Landsbyen ble senere en del av Barcelona og myndighetene i Barcelona ordnet opp i papirene 2019.
Byggearbeidet
Byggingen av kirken begynte i 1882. Et år senere ble Antoni Gaudí utnevnt til prosjektleder. Han endret den opprinnelige konstruksjonen og begynte å bygge templet etter sine egne planer. Dette ble hans livsverk, og han arbeidet med basilikaen frem til sin død i 1926. Den uferdige basilikaen ble delvis ødelagt under den spanske borgerkrigen. Også hans atelier, som inneholdt brorparten av skisser og arbeidstegninger, ble herjet av brann. Bare skalamodellene i gips ble reddet ut i biter og senere forsøkt rekonstruert. De ødelagte delene ble senere restaurert og byggearbeidet gjenopptatt. Konstruksjonen av basilikaen pågår fortsatt etter Gaudís skisser. En del av løsningene som har blitt valgt etter Gaudís død, har vært omdiskutert. Flere av de opprinnelige skulpturene på fasaden er rekonstruert. Til de nyere fasadene har man tilsatt billedhoggeren Josep Maria Subirachs som arbeider etter Gaudìs planer, men med sitt eget uttrykk. Den japanske skulptøren Etsuro Sotoo står for mange av dekordetaljene, som «fruktene» på spirene.
Etter planen skal kirken være ferdigstilt i 2026.
Materialbruk
På grunn av de krevende konstruksjonene er det til forskjellige deler av kirken brukt steinsorter med egenskaper som gjør at de tåler forventede lokale belastninger og påkjenninger. Til basis i de bærende søylene brukes de mest trykkfaste steinsorter som kan skaffes. I de videre konstruktive leddene brukes steinsorter med strekkstyrke og andre nødvendige egenskaper. Til fasadene brukes stein som er mest mulig motstandsdyktig mot forvitring. Skulpturene hogges derfor av en særlig holdbar sandstein. Alle nyere skulpturer er lysere grå enn de opprinnelige. De forskjellige steinsortene er godt synlige som «soner» i de innvendige søylene.
Tårn og spir
Store deler av kirken er rikt utsmykket med kristne symboler, og klokketårnene er ingen unntak. Antonio Gaudí tegnet de utsmykkede spirene, som kanskje er de mest vågale arkitektoniske delene av kirken. De til sammen atten tårnene er alle konstruert med forskjellig høyde og skal symbolisere henholdsvis de tolv apostler, de fire evangelister og jomfru Maria. Det siste og aller høyeste tårnet symboliserer Jesus Kristus. Området rundt spirene skal dekoreres med diverse skulpturer med tradisjonelle kristne symboler.
Fasader
Kirken vil ha tre hovedfasader: østsiden eller Fødselsfasaden, sørsiden eller Gloria-fasaden og vestsiden eller Lidelsesfasaden. Østfasaden ble ferdigstilt før byggestoppen i 1935 og er den som bærer mest preg av Gaudís originale design. Men det er likevel vestfasaden som er mest kjent, med sin særpregede og kontorversielle form og rike utsmykning.
Interiør
Kirkens grunnplan er formet som et latinsk kors hvor stammen har fem skip. Midtskipets hvelv når en høyde på 45 meter, mens sideskipenes hvelvhøyde er 30 meter. Tverrskipet er tredelt. Avstanden mellom søylene er 7,5 meter, men i den hesteskoformede apsis er systemet brutt. Midtrommets fire sentrale søyler av porfyr understøtter en mektig hyperboloid kuppel med en innvendig høyde på 60 meter. Apsiden vil få en hvelvhøyde på 75 meter.
Søylene er Gaudís originale verk, uten like andre steder. Han hentet inspirasjon fra planteriket, og formet dem som abstraherte trær med forgreninger. De forandrer overflate og tverrsnitt etterhvert som de «vokser» i høyden. Den enkleste typen begynner med et kvadratisk tverrsnitt, for så å omformes til en åttekant og enda høyere oppe til en polygon med seksten sider, for til slutt å ende som en sirkel. Han oppnådde spesielle effekter ved kompliserte sammenskjæringer mellom forskjellige tredimensjonale former. Gaudí la vekt på å bruke naturens eget formspråk, slik han selv oppfattet det. Det går igjen gjennom hele byggverket, der bare det som nødvendigvis må følge lodd, vater og rette linjer gjør det, men ofte med et lite tillegg, slik at en søyle gjerne kan minne om et gresstrå med «kneledd», mens toppen på spirene har blomster og frukt som avslutning. I det indre av kirken skal man kunne se opp og føle seg som i en skog.
Geometriske- og kunstneriske detaljer
Kirken er særdeles rik på geometriske figurer og detaljer. Toppkronene på spirene består av diverse figurer som er beslektet med formspråket i kubismen. Gaudís særegne arkitektur blander elementer fra mange stilarter og forbilder, som til sammen gir en enestående og særpreget uttrykk. Store deler av fasadene er preget av art nouveau, stilen som fikk stor utbredelse i Catalonia under navnet modernisme català.
Symbolisme
Kirken er utsmykket med diverse bibelsitater, både på latin og katalansk. Ord som «Hosanna», «Excelsis» og «Sanctus» er bibelske ord som går igjen flere ganger, og er å finne på flere av de atten spirene. På kirkens tre fasader kan man også finne direkte sitater fra Bibelen. «Gloria-fasaden» er for eksempel dekorert med innskrifter som gjengir Den apostoliske trosbekjennelse.
Krokket
Krokket, også skrevet croquet, er et spill hvor man benytter en håndholdt kølle for å slå kuler av plast eller tre gjennom bøyler festet i bakken. En krokketfeide har vanligvis fra to til seks spillere, og disse spiller enten individuelt eller på lag. Spillet praktiseres både som rekreasjon og underholdning for unge og gamle, og som konkurransesport på internasjonalt plan.
Allmannberget
Allmannberget er et fjell nær Oppdal i Trøndelag. Det står et teletårn på toppen.
Krokket
Historie
Spillets egentlige opprinnelse er ukjent, men man kjenner til spill fra 1300-tallet basert på de samme prinsippene som dagens krokket. Dette spillet het Paille-maille (engelsk Pall Mall), og ble spilt med en bøyd kølle, treball og to bøyler. Banen var ofte dekket med knuste skjell, og bøylene kunne være dekorert med blomster. Spillet gikk tilsynelatende litt av mote på 1600- og 1700-tallet, men krokket mer likt det vi spiller i dag ble introdusert i England i 1852 eller 1853, etter å ha vært praktisert i Irland.
Det eldste regelsettet for «moderne» krokket man kjenner til er fra 1856, og er nedtegnet av den engelske leketøysprodusenten Isaac Spratt og publisert av The Stationer's Company i London. Fra England spredte den mer moderne formen av spillet seg til større deler av verden, og man kan i dag finne en rekke nasjonale og lokale varianter basert på de samme prinsippene som de engelske variantene. Krokket var med på det olympiske programmet i sommer-OL-1900 i Paris.
I Norge har sporten fått et oppsving de senere årene, og 11. september 2004 ble Norges Croquetforbund startet under Jeløy Croquet Clubs jubileumsturnering i Melløsparken i Moss. Forbundet er opprettet for å videreutvikle norsk krokket, utstyrsmessig og når det gjelder regler.
Norsk krokket
Norges Croquetforbund har utarbeidet et regelsett basert på regler samlet fra noen av de største klubbene i Norge. Reglene varierer likevel noe fra klubb til klubb, men i turneringer er det vertsklubbens eller Norges Croquetforbunds regelsett som er gjeldende.
Golfkrokket
Golfkrokket spilles etter internasjonale regler, men er relativt enkelt å lære. Spillet gir likevel gode muligheter for utvikling da både presisjon og strategi er viktige elementer i konkurransesammenheng. Det arrangeres både nasjonale og internasjonale turneringer i golfkrokket, inkludert årlige verdensmesterskap.
Det spilles helst på en jevn, kortklipt, rektangulær gressplen, 32 meter (35 yards) lang og 25,6 meter (28 yards) bred. Banens grenser og midtlinjer bør være tegnet opp med hvit farge. I hvert hjørne skal det være plassert et flagg, 91 cm (1 yard) innenfor de nærmeste sidelinjene.
Assosiasjonskrokket
Assosiasjonskrokket er en avansert form for krokket med større krav til ferdighet, taktikk og dømmekraft enn de andre formene for krokket. Reglene er mer avanserte, og det arrangeres internasjonale turneringer på høyt nivå.
Spillet spilles på samme type bane som golfkrokket.
Enhåndskrokket
Variasjon av krokket som spilles med en hånd. Mest utbredt i Danmark, men praktiseres også av enkelte klubber i Norge.
Harris County (Georgia)
Harris County er et fylke i den amerikanske delstaten Georgia.
Det ligger vest i staten og det grenser mot Troup County i nord, Meriwether County i nordøst, Talbot County i øst og mot Muscogee County i sør. Det har også grense mot delstaten Alabama i vest.
Harris Countys totale areal er 1,225 km² hvorav 24 km² er vann. I år 2000 hadde fylket 23,695 innbyggere og administrasjonssenteret ligger i byen Hamilton. Fylket ble grunnlagt i 1827.
Tjostolv
Tjostolv er et svært sjeldent norsk mannsnavn. Navnet har norrøn opprinnelse og navneleddene betyr «sinne, raseri» og «ulv».
Etymologi
Tjostolv har opprinnelse i det norrøne navnet ÞiústulfR, dannet av þjóstr, «sinne, raseri», og ulfr, «ulv». Tjøstolv og Tjøstel er dialektformer av navnet.
Utbredelse
ÞiústulfR er kjent brukt i én runeinnskrift fra vikingtiden, så navnet var kjent, men antakelig ikke blant de mest brukte i Norden på den tiden. Tjostolv var et vanlig navn i Norge i middelalderen. Over 40 forskjellige personer med navnet er nevnt i Regesta Norvegica. Navnet har siden vært mindre brukt.
Tjostolv er i dag et svært sjeldent navn. Formen Tjøstolv er mest utbredt, men også svært sjelden.
Saanti sijte
Saanti sijte eller Essand reinbeitedistrikt er en sørsamisk sijte og et reinbeitedistrikt sør for E14/Stjørdalselva i kommunene Meråker, Stjørdal, Selbu og Tydal i Trøndelag. Sijten har også beiteområder i Åre kommune i Sverige.